Oorsprong van die kultus[wysig]
Presies wanneer die kultus van Adonis in die Griekse kultuur opgeneem is, is onseker: Volgens Hesiodus was hy die seun van Phoinix, van waar die naam Fenisiërs kom, en daar is geen bewys van sy verbintenis met Ciprus voor die klassieke era nie. W. Atallah meen dat die latere Hellenistiese mite van Adonis die samesmelting van twee onafhanklike tradisies is.
Die geboorte en dood van Adonis[wysig]
Adonis se geboorte is baie verwarrend vir enigiemand wat ’n enkele, gesaghebbende weergawe soek. Die patriargale Hellenes het ’n vader vir die god gesoek, en hom gevind in Byblos en Ciprus, en geleerdes meen dis ’n aanduiding van die rigting waaruit Adonis se kultus die Grieke bereik het. Pseudo-Apollodorus (Bibliotheke, 3.182) het gemeen Adonis is die seun van Cinyras, van Paphos op Ciprus, en Metharme. Hesiodus het geglo sy vader was Phoinix en Ai